Document ID: /roh_data/filtered/fineweb-2-filterrobots_roh.jsonl.gz/15433

En nagin auter pajais dal mund sajan il mument uschè blers schurnalists en praschun sco en la Tirchia, ha accentuà Markus N. Beeko il secretari general da Amnesty International en la Germania. La «pressa libra» saja per gronda part en praschun en Tirchia. Era vegnia l’arrest d’inquisiziun malduvrà sco mesira da puniziun e per chasti per persunas senza sentenzia, crititgescha Beeko vinavant. Era vegnian impedì che quai vegnia tar process fairs, cun survegliar tut ils discurs da las persunas arrestadas cun ses advocats.
La libertad da pressa è en privel
Tenor las indicaziuns dad organisaziuns nunguvernamentalas èn il mument tranter 49 e 165 schurnalists en praschun en la Tirchia. Uschia sajan dapi l’emprova da putsch la stad passada almain 156 chasas da medias vegnidas serradas e circa 2’500 schurnalistas e schurnalists hajan pers lur lavur, scriva Amnesty International.
RR novitads 06:00